Na podlagi 8. In 9. točke Pogodbe o ustanovitvi Lokalne akcijske skupine Barje z zaledjem, z dne 21.1.2016, je Skupščina LAS na svoji 2. seji, dne 7.3.2017, potrdila:

**PRAVILNIK**

**O POSTOPKU IZBORA OPERACIJ
LAS BARJA Z ZALEDJEM**

**1.člen
(javni poziv)**

Postopek zbiranja predlogov operacij se prične na podlagi objavljenega javnega poziva. Osnutek javnega poziva sprejme Upravni odbor in ga da v potrditev Skupščini LAS. Po potrditvi se javni poziv objavi na spletnih straneh LAS in je odprt najmanj mesec dni.

Javni poziv mora vsebovati:

- naslov in sedež LAS, ki objavlja javni poziv,

- pravno podlago za izvedbo javnega poziva,

- predmet javnega poziva z intenzivnostjo sofinanciranja

- navedbo osnovnih pogojev za kandidiranje na javnem pozivu in meril s pomočjo katerih se izmed vlog, ki izpolnjujejo pogoje lahko izbere upravičene operacije,

- okvirno višino sredstev, ki so na razpolago za predmet javnega razpisa,

- določitev obdobja v katerem morajo biti operacije zaključene,

- rok do katerega morajo biti predložene vloge,

- datum odpiranja vlog, pri katerem se upošteva, da rok od izteka roka za dostavo vloge in odpiranjem ne sme biti daljši od 8 dni,

- rok v katerem bodo vlagatelji obveščeni o izidu javnega poziva Las Barje z zaledjem,

- kraj, čas in osebo pri kateri lahko zainteresirani dobijo dodatne informacije,

- opis postopka posredovanja upravičenih vlog na UO posameznega sklada,

- informacijo o tem, da se posamezna operacija šteje za izbrano šele po potrditvi s strani ARSKTRP oz. MKGT (odločba, sklep in pogodba),

- navedba o tem kdo odloči o dodelitvi sredstev in kdo o pritožbi,

- razpisna dokumentacija, ki mora vsebovati najmanj:

1. podatke o operaciji,

2. vzorec pogodbe sklenjene med LAS in upravičencem,

3. navedba dokumentov, ki jih mora prejemnik predložiti uporabniku za dokazilo da izpolnjuje pogoje,

4. podrobnejša merila za izbor vlog, kadar niso objavljena že v razpisu,

Javni poziv se izvede praviloma enkrat letno.

To ne velja za operacije, ki jih bo izvajal LAS. LAS izvaja operacije na predlog Upravnega odbora LAS neposredno, zato prijava na javni poziv ni potrebna

**2. člen
(Ocenjevalna komisija)**

V skladu s 13.točko Partnerske pogodbe o ustanovitvi lokalne akcijske skupine Barje z zaledjem Upravni odbor imenuje pet članov in dva nadomestna člana Ocenjevalne komisije. Ocenjevalna komisija vodi postopek javnega poziva, vodilni partner pa ji nudi tehnično in administrativno pomoč.

Naloge ocenjevalne komisije so:

* pred odločitvijo o objavi javnega poziva v zapisniku oceni ali je vsebina razpisne

dokumentacije pripravljena tako, da je možno objaviti uspešen javni poziv,

* po vrstnem redu prispetja pregleda administrativno popolnost in upravičenost vlog in

pripravi zapisnik o administrativnem pregledu in dopolnitvah vlog,

* izvede postopek pregleda vlog in dopolnitev in vlagatelje nepopolnih vlog pozove na

dopolnitev in vsebinsko razjasnitev,

* popolne vloge (po prejetih dopolnitvah in vsebinskih razjasnitvah) na podlagi meril oceni

in pripravi zapisnik o ocenjevanju in predlog sofinanciranih operacij, ki ga v potrditev

posreduje upravnemu odboru. Upravni odbor LAS na podlagi poročila Ocenjevalne komisije odloči, ali se bo operacija financirala in o tem poroča Skupščini LAS.

Popolna vloga vlagatelja mora vsebovati:

• osnovne podatke o vlagateljih,

• naziv operacije,

• opis operacije in načrtovane aktivnosti,

• območje (lokacija izvajanja operacije),

• cilje, ki jih zasleduje operacija,

• dinamiko izvajanja in črpanja finančnih sredstev načrtovane operacije,

• finančni načrt oziroma zaprta finančna konstrukcija,

Priloge:

• dokazila o že prejetih javnih sredstvih

• obvezne priloge, ki izhajajo iz predpisov Evropske unije ali nacionalne zakonodaje glede na tip operacije (npr. dovoljenja, soglasja).

• elektronska oblika vloge,

V kolikor se obravnava operacije, s katerimi so člani Ocenjevalne komisije zasebno ali poslovno povezani s prijaviteljem ali njegovim partnerjem v projektu ali kadar bi iz drugih razlogov nastalo navzkrižje interesov, se morajo le-ti izločiti in jih nadomestiti nadomestni člani.

**3.člen
(Odpiranje vlog, ustreznost in popolnost operacij)**

Ocenjevalna komisija odpira vloge po vrstnem redu prispetja. Odpiranje vlog ni javno. Odpirajo se samo v roku dostavljene vloge s pravilno označenimi in izpolnjenimi ovojnicami. Vloge, ki nimajo pravilno izpolnjene ovojnice ali niso dostavljene v roku, se zavrže oz. zavrne.

Ocenjevalna komisija v roku 8 dni od odpiranja vlog pisno pozove vlagatelje nepopolnih vlog, da

jih dopolnijo. Rok za dopolnitev vlog je 15 dni od prejema vloge. Vloge vlagateljev, ki vloge ne

dopolnijo v roku, se zavržejo.

Vlagatelja popolne vloge, ki je vsebinsko nerazumljiva, se pozove, da jo pojasni. Vlagatelj mora

opraviti pojasnitev na način, določen v zahtevi za pojasnitev. Po prejemu pojasnitve se vloga na

javni razpis ponovno pregleda.

Po pregledu popolnosti vlog ocenjevalna komisija pripravi zapisnik o administrativnem pregledu in dopolnitvah vlog, ki ga podpišejo predsednik in člani ocenjevalne komisije.

Zapisnik mora vsebovati najmanj:

* naslov, čas in prostor odpiranja dospelih vlog,
* predmet javnega razpisa,
* imena navzočih predstavnikov ocenjevalne komisije,
* imena oz, naziv vlagateljev po vrstnem redu odpiranja,
* ugotovitve o popolnosti vlog,
* navedbo vlagateljev, ki niso dostavili popolne vloge,
* navedbo vlagateljev prepozno prispelih vlog in vlog katerih ovojnica ni pravilno označena.

.

**4.člen
(Ocenjevanje, razvrščanje in izbor operacij)**

Ocenjevalna komisija opravi strokovni pregled prispelih vlog na podlagi pogojev in meril opredeljenih v SLR in javnem pozivu.

**Pogoji upravičenosti vlog in merila za izbor operacij**

Vloge, ki jih obravnava ocenjevalna komisija morajo izpolnjevati naslednje **pogoje upravičenosti**:

• vloga mora bi biti oddana v roku določenem v javnem pozivu,

• ovojnica vloge mora biti izpolnjena skladno z zahtevo v javnem pozivu,

• vloga mora biti predložena na obrazcu objavljenem v javnem pozivu,

• operacija mora biti skladna s cilji EKSRP in ESRR ter mora prispevati k uresničevanju ciljev določenih v SLR. Operacije sofinancirane iz sklada ESRR morajo prispevati k ciljem specifičnega kazalnika število deležnikov na lokalni ravni, vključenih v izvajanje projektov, število prebivalcev, ki živijo na območjih s strategijami lokalnega razvoja in številu podprtih partnerstev,

• operacija se ne sme začeti izvajati pred obdobjem upravičenosti. Za začetek obdobja upravičenosti se pri EKSRP šteje izdana odločba Agencije RS za kmetijske trge in razvoj podeželja (ARSKTRP), pri ESRR pa vložitev vloge na Ministrstvo za gospodarski razvoj in tehnologijo (MGRT),

• upravičenci morajo imeti stalno bivališče oziroma sedež na območju LAS, registrirano izpostavo, podružnico, organizacijsko enoto oziroma poslovno enoto na območju LAS.

Kadar so upravičenci pravne osebe javnega prava ali pravne osebe zasebnega prava v javnem interesu, ki delujejo na območju LAS, morajo biti v operacijo vključeni tudi partnerji, ki imajo stalno bivališče oz. sedež na območju LAS,

• upravičeni stroški operacije se ne smejo sofinancirati iz drugih javnih sredstev, razen kadar so upravičenci občine, ki so članice LAS. V tem primeru se prispevek občin ne šteje za javna sredstva,

• v vlogi morajo biti opredeljeni rezultati in koristi operacije za območje LAS,

• ob oddaji vloge morajo biti za operacijo izdana vsa potrebna dovoljenja, kot jih določa zakonodaja,

• operacija se mora izvajati skladno z zakonodajo na področju javnih naročil,

• iz opisa operacije v vlogi mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po posameznih partnerjih in vrstah stroškov,

• operacija se mora izvajati na območju LAS, skladno z določili posameznega sklada, ki so natančneje opredeljeni v javnem pozivu,

• operacija se mora izvajati skladno s določili državnih pomoči, kjer je to relevantno,

• operacija se mora zaključiti najkasneje v treh letih od pravnomočnosti odločbe ARSKTRP oz. od podpisa pogodbe o sofinanciranju z MGRT,

• operacija mora biti izvedena v skladu s prijavljeno in odobreno vsebino s strani ARSKTRP oz. MGRT ter področno zakonodajo.

• Operacije, ki se sofinancirano iz sklada ESRR, se lahko izvajajo le v naseljih upoštevanih v izračunu finančnega okvirja ESRR (medobčinsko središče (Vrhnika), dve funkcionalni urbani

območji Dobrova-Polhov Gradec in Horjul in ostala urbana območja (Brezovica, Borovnica, Verd, Jezero, Notranje Gorice, Vnanje Gorice, Dragomer, Log in Rakitna).

• V skladu z 2. odst. 28. člena Uredbe CLLD so upravičeni samo stroški, ki so nastali v skladu s posebnimi pogoji zadevnega sklada.

**Upravičenci do sredstev**

**Sklad EKSRP**

Upravičenci so LAS ter fizične in pravne osebe, ki imajo stalno bivališče oziroma sedež na območju LAS, registrirano izpostavo, podružnico, organizacijsko enoto oziroma poslovno enoto na območju LAS. Upravičenci so to tudi pravne osebe javnega prava ali pravne osebe zasebnega prava v javnem interesu, ki delujejo na območju LAS.

**Sklad ESRR**

Upravičenci so LAS, pravne osebe javnega in zasebnega prava, nevladne organizacije, institucije lokalnega razvoja. Fizične osebe niso upravičenci.

Posebni določili upravičenosti za ukrepe 1.1, 1.2 in 1.3:

• podprte bodo samo operacije v katere bosta vključena več kot dva partnerja,

• operacije, ki bodo vključevale samo naložbo ne bodo upravičene do sofinanciranja v okviru tega ukrepa.

Okvirno razmerje 70:30 med operacijami sofinanciranimi s sredstvi ESRR, ki se izvajajo v obliki partnerstev in operacijami, ki jih upravičenci izvajajo in prijavljajo samostojno, je določeno v ukrepih 1.1 Spodbujanje in razvoj turistične ponudbe, 1.2. Spodbujanje trajnostne pridelave hrane, 1.3 Aktiviranje notranjih virov je v posebnih določilih določeno: podprte bodo samo operacije v katere bosta vključena več kot dva partnerja. S tem je jasno razvidno katera področja oz. ukrepi se lahko izvajajo v obliki partnerstev v javnem pozivu in zagotovljeno razmerje določeno v uredbi.

Vloge, ki izpolnjujejo vse pogoje upravičenosti ocenjevalna komisija oceni še na podlagi **meril.**

Merila za izbor operacij izhajajo iz skupnih načel:

-prispevajo k doseganju ciljev SLR,

-prispevajo k doseganju horizontalnih ciljen Unije,

-okoljska trajnost,

-socialna vzdržnost,

-ekonomska trajnost,

-vključenost partnerjev,

-vpliv na območje LAS,

-prispevek k dvigu družbene ozaveščenosti

***Podrobnejša merila za izbor operacij***

|  |  |  |
| --- | --- | --- |
|  | **MERILA** |  |
| **1** | **DOSEGANJE HORIZONTALNIH CILJEV EU** | **9** |
|  | Operacija prispeva k blaženju podnebnih sprememb in prilagajanju nanje | 3 |
|  | Operacija prispeva k ohranjanju narave, okolja in spodbuja rabo endogenihpotencialov | 3 |
|  | Spodbujanje enakosti moških in žensk ter nediskriminacija | 3 |
| **2** | **ZASLEDOVANJE CILJEV SLR** | **15** |
|  | Spodbujanje podjetniških idej, ki vključujejo notranje vire za ustvarjanje novihdelovnih mest | 3 |
|  | Izboljšanje kakovosti bivanja | 3 |
|  | Ohranjanje narave in kulturne krajine | 3 |
|  | Zmanjšanje onesnaženosti okolja in ohranjanje naravnih virov | 3 |
|  | Okrepiti socialni kapital območja in socialno integracijo med prebivalci | 3 |
| **3** | **OKOLJSKA TRAJNOST OPERACIJE** | **10** |
|  | Načrtovane aktivnosti izboljšujejo kakovost bivanja z vidika varovanja in ohranjanjaokolja | 10 |
|  | Načrtovane aktivnosti ohranjajo kakovost bivanja z vidika varovanja in ohranjanjaokolja | 5 |
| **4** | **SOCIALNA VZDRŽNOST** | **10** |
|  | Aktivnosti operacije so namenjene vsaj dvema ranljivima skupinama | 10 |
|  | Aktivnosti operacije so namenjene vsaj eni ranljivi skupini | 5 |
| **5** | **EKONOMSKA TRAJNOST** | **20** |
|  | Operacija jasno zagotavlja vsaj eno novo delovno mesto (zaposlitev za polnidelovni čas, skladno z zakonom o delovnih razmerjih. Delovno mesto se moraohranjati vsaj 3 leta po izplačilu zahtevka) | 10 |
|  | Operacija zagotavlja registracijo dopolnilne dejavnosti na kmetiji, osebnegadopolnilnega dela ali druge sorodne oblike | 10 |
| **6** | **VKLJUČENOST PARTNERJEV** | **10** |
|  | Pri operaciji sodelujejo najmanj 4 partnerji (prijavitelj in najmanj 3 partnerji različnihsektorjev) | 10 |
|  | Pri operaciji sodelujejo najmanj 3 partnerji (prijavitelj in najmanj 2 partnerja različnihsektorjev) | 5 |
|  | Pri operaciji sodelujeta 2 partnerja (prijavitelj in 1 partner različnih sektorjev) | 3 |
| **7** | **VKLJUČENOST PREBIVALSTVA V PROJEKT** | **8** |
|  | Operacije ima učinek na več kot 500 prebivalcev | 8 |
|  | Operacije ima učinek na več kot 300 in manj kot 499 prebivalcev | 5 |
|  | Operacije ima učinek na manj kot 299 prebivalcev | 2 |
| **8** | **TERITORIALNA POKRITOST** | **8** |
|  | Operacija se izvaja na območju več kot petih občin | 8 |
|  | Operacija se izvaja na območju treh in štirih občin | 5 |
|  | Operacija se izvaja na območju manj kot treh občin | 2 |
| **9** | **INOVATIVNOST OPERACIJE** | **10** |
|  | Operacija je inovativna in ustvarja novo dodano vrednost v okolju (uporaba novihmetod, pristopov in programov, uvajanje novih storitev in proizvodov, uvajanjenovih znanj,..) | 10 |
|  | Operacija je delno inovativna (vsebina operacije ni nova, se pa izvaja na drugačennačin ali vključuje nove ciljne skupine) | 5 |
|  | **SKUPAJ** | **100** |

Maksimalno možno število točk, ki jih lahko operacija prejme je 100. Minimalni vstopni prag za odobritev operacije je 11 točk. Operacija, ki bo pridobila manj kot 11 točk, ni upravičena do sofinanciranja. Med vlogami, ki dosežejo prag 11 točk, se izberejo tiste, ki dosežejo višje število točk, do porabe sredstev za posamezni javni poziv. Vloge, ki ne dosegajo minimalnega praga ali ne izpolnjujejo meril upravičenosti, se zavrnejo.

Ocenjene vloge se razvrstijo po vrstnem redu, glede na število prejetih točk. V primeru, da imata na zadnjem mestu seznama ocenjenih vlog na javni razpis dve ali več vlog isto število prejetih točk, se vloge odobrijo po vrstnem redu prejetja popolnih vlog, glede na datum in uro prejetja.

Ocenjevalna komisija o strokovnem pregledu in razvrstitvi popolnih vlog vodi zapisnik o strokovnem pregledu popolnih vlog. Na podlagi ocene vlog pripravi predlog sofinanciranih operacij, ki ga sprejme upravni odbor. Upravni odbor o tem obvesti skupščino LAS.

Upravni odbor in Skupščina LAS morata pri odločanju o predlogu upravičenih operacij, skladno s

3b točko 34. člena Uredbe 1303/2013/EU, zagotoviti, da najmanj 50% glasov prispevajo partnerji,

ki niso javni organi.

**5.člen**

**(Obveščanje vlagateljev)**

Vodilni partner obvesti vlagatelje o rezultatih razpisa LAS in o nadaljnjem postopku ocenjevanja upravičenosti pri zadevnem organu. Obvestilo mora vsebovati najmanj utemeljitev odločitve, postopek pritožbe o kateri odloča Skupščina LAS in povabilo k podpisu pogodbe o predhodnem izboru operacij. Vlagatelj mora pogodbo podpisati v roku 8. dni od prejema. Če se vlagatelj ne odzove se šteje, da je umaknil vlogo.

**6.člen**

**(Postopek pritožbe)**

Vlagatelj operacije ima v 8 dneh od prejema odločitve glede izbire oz. ne izbire operacije pravico vložiti pritožbo na Skupščino LAS. V svoji pritožbi mora natančno opredeliti in utemeljiti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. O pritožbi mora biti odločeno v roku 15. dni. Odločitev Skupščine LAS je dokončna.

Vložene pritožbe ne zadržijo podpisa pogodb z drugimi izbranimi vlagatelji.

**7.člen**
**(Pogodba o predhodnem izboru operacij)**

Vodilni partner izbrane vlagatelje povabi k podpisu pogodbe o predhodnem izboru operacij.

Pogodba o predhodnem izboru operacij mora vsebovati najmanj:

* naziv in naslov LAS Barje z zaledjem in vlagatelja,
* namen operacije,
* predvidena višina dodeljenih sredstev in informacijo o tem, da se višina sredstev lahko spremeni, na podlagi nadaljnje presoje vloge na zadevnem skladu,
* terminski načrt porabe sredstev,
* način nadzora nad porabo sredstev,
* izjave skladne z določili o Državnih pomočeh, kadar je upravičenec prejemnik državne pomoči,
* informacijo o morebitnih spremembah, ki so lahko posledice ponovnega pregleda vlog s strani ARSKTRP ali MGRT,
* sankcijah določenih v uredbi CLLD,
* zadnjem roku za oddajo zahtevka na LAS, da lahko LAS še zagotovi pravočasno vložitev zahtevka na ARSKTRP oz. MGRT,
* obveznost vlagatelja o označevanju operacije skladno z navodili posameznega sklada.

**8.člen
(Poseben postopek izbora operacij ki jih izvaja LAS)**

Če je nosilec operacije LAS, se operacija ocenjuje pod enakimi pogoji in merili, kot to velja za

vloge drugih vlagateljev. LAS izvaja operacije na predlog Upravnega odbora LAS neposredno, zato

prijava na javni poziv ni potrebna. Operacijo, ki zadostuje vsem pogojem in merilom potrdi

Skupščina LAS. LAS je lahko nosilec razvojno pomembnih operaciji.

Skupščina in Upravni odbor morata pri odločanju o operacijah katerih nosilec je LAS zagotoviti, da

najmanj 50% glasov prispevajo partnerji, ki niso javni organi, skladno s 3b točko 34. Člena Uredbe

1303/2013/EU.

**9.člen**

**(Predložitev izbranih operacij v potrditev pristojnim organom)**

Vodilni partner izbrane operacije predloži v potrditev v skladu z 32. členom Uredbe o izvajanju

lokalnega razvoja, ki ga vodi skupnost, v programskem obdobju 2014 – 2020 (Uradni list RS

42/2015) v končno odobritev pristojnemu organu, in sicer:

-operacije, ki se sofinancirajo iz EKSRP na ARSKTRP ter

-operacije, ki se sofinancirajo iz ESRR na MGRT,

Pristojni organ na podlagi morebitnih dopolnitev odloča o odobritvi oz. zavrnitvi operacije. Poziv za

dopolnitev vloge in odločitev o izboru pristojni organ posreduje LAS. O izboru operacij, ki se

sofinancirajo iz EKSRP se odloči z odločbo. O izboru operacij, ki se sofinancirajo iz ESRR se

odloči s sklepom in se z upravičenci sklene pogodbo o sofinanciranju.

**10.člen
(Sprememba operacije)**

Upravičenec lahko v obdobju izvajanja operacije največ dvakrat zaprosi za spremembo operacije.

Vloga mora biti vložena pristojnemu organu pred nastalo spremembo.

**11.člen**

**(Vlaganje zahtevka)**

Zahtevek za izplačilo vloži upravičenec LAS, 30 dni pred rokom za oddajo zahtevka določenim v

odločbi ARSKTRP ali pogodbi MGRT. Zahtevek mora vsebovati:

**Skupne določbe EKSRP in ESRR:**

-osnove podatke o upravičencu,

- podatke o doseženih ciljih operacije,

- poročilo o opravljenem delu,

- kopije računov, ki jih potrdi LAS,

- kopije veljavnih pogodb, aneksov k pogodbam, ki se nanašajo na uveljavljene stroške,

- dokazila o plačilih,

- v primeru postopka javnega naročanja vso dokumentacijo javnega naročila,

- fotografije lokacije pred, med gradnjo in po zaključku del,

- kopija končne situacije, potrjena s strani pooblaščenega nadzornega organa (natančna specifikacija po vrstah gradbenih del po cenah na enoto in porabljenih količinah) in

- projekt izvedenih del in knjigo obračunskih mer v elektronski obliki.

Pri pripravi in vlaganju zahtevka se bodo upoštevala veljavna navodila in morebitna posebna določila

pristojnih organov EKSRP in ESRR.

 **12.člen
(Veljavnost pravilnika)**

Ta pravilnik stopi v veljavo z dnem potrditve Skupščine LAS.

Datum: 7.3.2017 Predsednik LAS Barja z zaledjem
 Miran Stanovnik,l.r.